Április 4-én a Víg Társalgó beszélgetés-sorozat következő részében Halász Judit pályáját ismerhetik meg a Víg Szalonban. Szinte hihetetlen, de 2025 májusában lesz 60 éve, hogy Halász Judit a Vígszínház színpadára lépett Csiky Gergely Az udvari kalap című darabjában. Várkonyi Zoltán rendezésében a partnerei voltak Sulyok Mária, Csákányi László, Harkányi Endre, Bilicsi Tivadar és Tomanek Nándor. Az első előadás után felejthetetlen alakítások sora következett nemcsak a Vígszínházban, de a mozivásznon is, hiszen sorra forgatta a jobbnál jobb tévé- és nagyjátékfilmeket, a legjobb rendezőkkel, fantasztikus partnerekkel. A színház és a film mellett pedig már nagyon korán megjelent az életében a zene: több mint 50 éve tartotta élete első koncertjét, és azóta generációk nőttek fel az ő dalain. Ikon, legenda és példakép – sok ezer előadással és szinte ugyanannyi koncerttel a háta mögött Halász Judit ma is fiatalokat megszégyenítő energiával, odaadással, lelkesedéssel és kíváncsisággal dolgozik. Látható a Pinokkióban, Az ember, aki elvesztette az időt című előadásban és a legfrissebb nagyszínpadi bemutatónkban, a Büszkeség és balítéletben is. A Víg Társalgóban közelebbről is megismerhetik őt, beszélgetőtársa pedig Sztankay Ádám lesz, a beszélgetés vendége Sándor Pál. Színlap és jegyvásárlás: https://www.vigszinhaz.hu/Vig_Tarsalgo Március 27-én, a Színházi világnap alkalmából útjára indult a Vígszínház új podcast sorozata, amelyben a Víg Társalgó szerkesztett beszélgetéseit láthatják YouTube csatornánkon. Az első részben Az imposztor című színdarabról beszélgetett az előadás olvasópróbája előtti este Spiró György szerző, Rudolf Péter rendező és Kern András színművész. Az estet – melyen sok szórakoztató anekdota és érdekes háttérinformáció is elhangzott – Nyáry Krisztián irodalomtörténész vezette. A podcast premier után minden héten csütörtökön délelőtt 10 órakor új résszel jelentkezünk az évad végéig. Víg Társalgó 1. rész: https://www.youtube.com/watch?v=sSYSMgD5_ws Szeretnénk felhívni vendégeink figyelmét, hogy a Víg Szalon NEM akadálymentesített helyszín!
Színházi világnapi kedvezmény az Amadeus előadásunkra hírleveleseinknek! „Mozartot ifj. Vidnyánszky Attila játssza, először parókában, kisminkelt arccal. Később eltűnik a paróka és a figura a végére csaknem lemeztelenedik. A plakáton Mozart fején a zongora és rajta Salieri és mindezt Mozart a mutató ujjával egyensúlyozva tartja. Tetszetős, és az az igazság, hogy ifj. Vidnyánszky ezt a zsenialitás által vezérelt könnyed lazaságot a színpadon is képes megteremteni, nem csak a plakáton. Nincsenek fizikai és szellemi korlátai. Fölényes, pimasz, de jól áll neki, nem tudna másmilyen lenni, ez a sajátja. A perverz, ocsmány játékaiért sem vetjük meg. Még ez is jól áll neki, a császárral, II. Józseffel (Wunderlich József) való sajátos perlekedés meg pláne.” (Balogh Gyula – Népszava) Hegedűs D. Géza rendezését legközelebb április 1-jén láthatják a Pesti Színházban. További időpontok: április 8., április 27., május 8., május 17., május 20. és június 5. Színlap és jegyvásárlás: https://www.vigszinhaz.hu/Amadeus A színházi világnap alkalmából exkluzív kedvezménnyel szeretnénk kedveskedni hírleveleseinknek. A VIG30 kóddal 30% kedvezménnyel tudnak jegyet vásárolni az április 1-i Amadeus előadásra! A kedvezmény április 1. 19 óráig érvényes.
Hagyományainkhoz híven idén is ünnepi műsorral emlékezünk meg József Attila születésnapjáról és tisztelgünk a magyar költészet előtt. Április 6-án, vasárnap délelőtt 11 órától szeretettel várjuk a versek szerelmeseit és minden érdeklődőt a Vígszínházba! 120 éve született József Attila, ezért a versei mellett többek közt megemlékezünk a születésének évfordulóján ünnepelt Költészet Napján a 125 éve született Szabó Lőrincről, a 100 éve született Nagy Lászlóról, valamint versein keresztül megidézzük majd az idén 25 éve elhunyt Petri György költészetét. A költészet napi műsor rendezője Hegedűs D. Géza. Fellépő művészek: Balázsovits Edit, Bölkény Balázs, Csapó Attila, Ertl Zsombor, Fesztbaum Béla, Gados Béla, Gyöngyösi Zoltán, Hegedűs D. Géza, Hegyi Barbara, Hirtling István, Horváth Szabolcs, Hullan Zsuzsa, Igó Éva, Karácsonyi Zoltán, Kovács Patrícia, Kövesi Zsombor, Kőszegi Ákos, Lukács Sándor, Majsai-Nyilas Tünde, Márkus Luca, Medveczky Balázs, Nagy-Kálózy Eszter, Orosz Ákos, Ötvös András, Petrik Andrea, Presser Gábor, Radnay Csilla, Rudolf Péter, Seress Zoltán, Szántó Balázs, Szilágyi Csenge, Tar Renáta, Telekes Péter, Varga-Járó Sára, ifj. Vidnyánszky Attila, Waskovics Andrea, Wunderlich József, Zoltán Áron. Műsorunkat április 11-én, a magyar költészet napján minden érdeklődő számára elérhetővé tesszük a Vígszínház Facebook és Youtube oldalán. Színlap és jegyvásárlás: https://www.vigszinhaz.hu/A_magyar_kolteszet_napja_1 A Vígszínház Youtube csatornája: https://www.youtube.com/@vigpesti Találkozzunk április 6-án élőben vagy április 11-én a képernyők előtt és ünnepeljük együtt a magyar költészet kiválóságait!
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |